turjo4nis/wikipedia-bn-dump-20250701 huggingface dataset:
রাদামেল ফালকাও

রাদামেল ফালকাও গার্সিয়া সারাতে (, ; জন্ম: ১০ ফেব্রুয়ারি ১৯৮৬; রাদামেল ফালকাও নামে সুপরিচিত) হলেন একজন কলম্বীয় পেশাদার ফুটবল খেলোয়াড়। তিনি বর্তমানে তুরস্কের পেশাদার ফুটবল লিগের শীর্ষ স্তর সুপার লিগের ক্লাব গালাতাসারায় এবং কলম্বিয়া ফুটবল দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেলেন। মাঝেমধ্যে তাকে "এল তিগ্রে" () অথবা "ইউরোপা লিগের রাজা"।

কলম্বীয় ফুটবল ক্লাব লান্সেরোস বোইয়াকার যুব পর্যায়ের হয়ে খেলার মাধ্যমে ফালকাও ফুটবল জগতে প্রবেশ করেন; অতঃপর তিনি রিভার প্লেতের যুব পর্যায়ের হয়ে খেলার মাধ্যমে ফুটবল খেলায় বিকশিত হয়েছেন। ২০০৫–০৬ মৌসুমে, রিভার প্লেতের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। রিভার প্লেতে তিনি ৪ মৌসুম অতিবাহিত করেছেন; যেখানে তিনি ৯০ ম্যাচে ৩৪টি গোল করেছেন। পরবর্তীতে তিনি পোর্তু, আতলেতিকো মাদ্রিদ, মোনাকো, ম্যানচেস্টার ইউনাইটেড এবং চেলসির হয়ে খেলেছেন। সম্প্রতি ২০১৯–২০ মৌসুমে, তিনি বিনামূল্যে মোনাকো হতে তুর্কি ফুটবল ক্লাব গালাতাসারায়ে যোগদান করেছেন।

২০০৭ সালে, ফালকাও কলম্বিয়ার হয়ে আন্তর্জাতিক পর্যায়ে অভিষেক করেন, যেখানে তিনি এপর্যন্ত ৮৫-এর অধিক ম্যাচে ৩০-এর অধিক গোল করেছেন। তিনি কলম্বিয়ার হয়ে ২টি ফিফা বিশ্বকাপ (২০১৪ এবং ২০১৮) এবং ৩টি কোপা আমেরিকায় (২০১১, ২০১৫ এবং ২০১৯) অংশগ্রহণ করেছেন।

ব্যক্তিগতভাবে, ফালকাও বেশ কিছু পুরস্কার জয়লাভ করেছেন, যার মধ্যে ২০১০–১১ মৌসুমে পর্তুগিজ গোল্ডেন বল এবং ২০১২ সালে গ্লোব সেরা ফুটবলারের পুরস্কার জয় অন্যতম। দলগতভাবে, ঘরোয়া ফুটবলে, ফালকাও এপর্যন্ত ১১টি শিরোপা জয়লাভ করেছেন, যার মধ্যে ১টি রিভার প্লেতের হয়ে, ৬টি পোর্তুর হয়ে, ৩টি আতকেতিকো মাদ্রিদের হয়ে এবং ১টি মোনাকোর হয়ে জয়লাভ করেছেন। অন্যদিকে আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছেন; যা হচ্ছে ২০০৫ দক্ষিণ আমেরিকান যুব চ্যাম্পিয়নশিপ।

পরিসংখ্যান

ক্লাব

টীকা

আন্তর্জাতিক

তথ্যসূত্র

বহিঃসংযোগ 

 
 
Official profile on Atlético Madrid
 

Radamel Falcao García at Football Lineups 

লা লিগার খেলোয়াড়
জীবিত ব্যক্তি
১৯৮৬-এ জন্ম
সান্তা মার্টা থেকে মানুষ
আতলেতিকো মাদ্রিদের ফুটবলার
ফুটবল ক্লাব পোর্তুর খেলোয়াড়
আর্জেন্টিনীয় প্রথম বিভাগের খেলোয়াড়
ক্লাব আতলেতিকো রিভার প্লেতের ফুটবলার
ফুটবল ফরোয়ার্ড
কলম্বিয় ফুটবলার
কলম্বিয়ার আন্তর্জাতিক ফুটবলার
স্পেনে কলম্বিয়ার প্রবাসী
মোনাকোয় কলম্বিয়ার প্রবাসী
আর্জেন্টিনায় কলম্বিয়ার প্রবাসী
লিগ ১-এর খেলোয়াড়
কলম্বিয়ার খ্রিস্টান
পর্তুগালে কলম্বিয়ার প্রবাসী
স্পেনে প্রবাসী ফুটবলার
পর্তুগালে প্রবাসী ফুটবলার
মোনাকোয় প্রবাসী ফুটবলার
আর্জেন্টিনায় প্রবাসী ফুটবলার
কলম্বীয় প্রবাসী ফুটবলার
২০১১ কোপা আমেরিকার খেলোয়াড়
২০১৮ ফিফা বিশ্বকাপের খেলোয়াড়
উয়েফা ইউরোপা লিগ বিজয়ী খেলোয়াড়
চেলসি ফুটবল ক্লাবের খেলোয়াড়
ম্যানচেস্টার ইউনাইটেড ফুটবল ক্লাবের খেলোয়াড়
প্রিমিয়ার লিগের খেলোয়াড়
মোনাকো ফুটবল ক্লাবের খেলোয়াড়
প্রিমেইরা লিগার খেলোয়াড়
সুপার লিগের খেলোয়াড়
গালাতাসারায় ফুটবল ক্লাবের খেলোয়াড়
রায়ো ভায়েকানোর খেলোয়াড়
২০১৫ কোপা আমেরিকার খেলোয়াড়
২০১৯ কোপা আমেরিকার খেলোয়াড়
কলম্বীয় ফুটবলার
ইংল্যান্ডে প্রবাসী ফুটবলার
তুরস্কে প্রবাসী ফুটবলার
পুরুষ ফুটবল ফরোয়ার্ড
কলম্বিয়ার অনূর্ধ্ব-২০ আন্তর্জাতিক ফুটবলার
ইস্পাহানী পাবলিক স্কুল ও কলেজ, চট্টগ্রাম

ইস্পাহানী পাবলিক স্কুল এন্ড কলেজ, চট্টগ্রাম হলো চট্টগ্রামের জাকির হোসেন রোডে অবস্থিত একটি বেসরকারি উচ্চ মাধ্যমিক শিক্ষাপ্রতিষ্ঠান । এটি এমইএস কলেজের পাশে অবস্থিত। শিক্ষাপ্রতিষ্ঠানটি ১৯৭৯ খ্রিষ্টাব্দে মির্জা আহমেদ ইস্পাহানী কর্তৃক প্রতিষ্ঠিত হয়।

ইতিহাস 
চট্টগ্রামে কোনো আবাসিক স্কুল না থাকায় শিক্ষানুরাগী ও দানবীর মির্জা আহমেদ ইস্পাহানি কুমিল্লা সেনানিবাসে প্রতিষ্ঠিত ইস্পাহানী পাবলিক স্কুল ও কলেজের অনরূপ একটি আবাসিক বিদ্যালয় হিসাবে ১৯৭৯ সালে ইস্পাহানী পাবলিক স্কুল প্রতিষ্ঠা করেন। ১৯৮১ সালে একটি ত্রিতল ভবনে কেজি প্রথম শ্রেণী থেকে অষ্টম শ্রেণীর ছাত্র-ছাত্রী নিয়ে এর শিক্ষা কার্যক্রম শুরু। ১৯৮৯-৯০ শিক্ষাবর্ষ থেকে এখানে উচ্চ মাধ্যমিক শাখা চালু হয়েছে। ১৯৮৫ সালে এই এই শিক্ষাপ্রতিষ্ঠানের ছাত্র-ছাত্রীরা প্রথমবারের মতো এসএসসি এবং ১৯৯১ সালে প্রথমবারের মতো এইচএসসি পরীক্ষায় অংশগ্রহণ করে।

উল্লেখযোগ্য শিক্ষার্থী 
 বাবর আলী (পর্বতারোহী)

ভর্তি

স্কুল 
স্কুল শাখায় তৃতীয় শ্রেণীতে শিক্ষার্থী ভর্তি করা হয়।

কলেজ 
কলেজ শাখায় বিজ্ঞান, মানবিক এবং ব্যবসায় শিক্ষায় শিক্ষার্থী ভর্তি করা হয়।

অডিটোরিয়াম 
প্রতিষ্ঠানটিতে একটি অডিটোরিয়াম আছে।এটি বিভিন্ন কারুকার্যে সাজানো।

লাইব্রেরি 
এই প্রতিষ্ঠানের লাইব্রেরিতে প্রায় ২০০০ বই রয়েছে। এর মধ্যে রয়েছে তৃতীয় থেকে দ্বাদশ শ্রেণী পর্যন্ত সকল শ্রেণীর পাঠ্যবই, অভিধান, সাধারণ জ্ঞান, ম্যাগাজিন, উপন্যাস প্রভৃতি।

পরীক্ষাগার 
এই প্রতিষ্ঠানে একটি করে পদার্থবিজ্ঞান, রসায়ন, জীববিজ্ঞান, মনোবিজ্ঞান,গণিত ও কম্পিউটার ল্যাব রয়েছে।

সহ-শিক্ষা কার্যক্রম

সাংস্কৃতিক অনুষ্ঠান 
প্রতি বছর ফেব্রুয়ারি মাসে প্রতিষ্ঠান তার প্লে গ্রাউন্ডে সপ্তাহব্যাপী বার্ষিক ক্রীড়া প্রতিযোগিতা এবং পুরস্কার প্রদান ও সাংস্কৃতিক অনুষ্ঠান আয়োজন করে।

খেলাধুলা 
ব্যাডমিন্টন এই প্রতিষ্ঠানে জনপ্রিয় খেলা। এখানে রয়েছে ইনডোর গেমের ব্যবস্থা। প্রতিবছর প্রতিষ্ঠানে ক্রিকেট, ফুটবল ও ব্যাডমিন্টন টুর্নামেন্ট অনুষ্ঠিত হয়।

বার্ষিক ম্যাগাজিন 
এই প্রতিষ্ঠান প্রয়াস নামে একটি ম্যাগাজিন প্রকাশ করে থাকে।

আরও দেখুন 
 বাংলাদেশের স্কুলের তালিকা
 চট্টগ্রাম ক্যান্টনমেন্ট পাবলিক কলেজ

তথ্যসূত্র 

চট্টগ্রামের বিদ্যালয়
চট্টগ্রাম জেলার মহাবিদ্যালয়
১৯৭৯-এ প্রতিষ্ঠিত শিক্ষাপ্রতিষ্ঠান
১৯৭৯-এ বাংলাদেশে প্রতিষ্ঠিত
পলা ব্রডওয়েল

পলা ব্রডওয়েল, যুক্তরাষ্ট্রের গোয়েন্দা সংস্থা সিআইএ’র সাবেক প্রধান জেনারেল ডেভিড পেট্রাউসের সঙ্গে তার বিবাহ বহির্ভূত সম্পর্ক প্রকাশিত হওয়ার পর পেট্রাউস সিআইএ থেকে পদত্যাগ করেন। আলোচনা ছড়িয়ে পড়ে সারা বিশ্বে। তাদের সঙ্গে আলোচনায় উঠে আসেন জিল কেলি নামে পেট্রাউসের আরেক পারিবারিক বান্ধবী। এ ঘটনা নিয়ে সারা বিশ্ব আলোচনা-সমালোচনায় মুখর হলেও পলা ব্রডওয়েল কিন্তু  এখন সেই বিধ্বস্ত অবস্থা থেকে শক্তি সঞ্চয় করে নতুন করে বাঁচার চেষ্টা করছেন। হারানো সম্মান ফিরে পাওয়ার চেষ্টা করছেন।

শিক্ষা ও প্রাথমিক কর্মজীবন 
জন্মস্থান যুক্তরাষ্ট্রের নর্থ ক্যারোলাইনা থেকেই তার সাফল্যের শুরু। সেখানে তিনি ছিলেন স্টেট স্টুডেন্টস কাউন্সিলের সভাপতি, একজন বাস্কেটবল খেলোয়াড় ও অর্কেস্ট্রাবাদক। শিক্ষাজীবনে ঈর্ষণীয় কৃতিত্বের পাশাপাশি তার রয়েছে শরীরচর্চায় চ্যাম্পিয়ন হবার জয়মুকুট। একই সঙ্গে তিনি হার্ভার্ডের স্নাতক এবং একটি মেশিন গান নির্মাতা প্রতিষ্ঠানের মডেল।

ব্রডওয়েলের জীবনী থেকে জানা যায়, তিনি হার্ভার্ড বিশ্ববিদ্যালয়ের পাবলিক লিডারশিপ বিভাগের একজন গবেষণা সহকারী এবং লন্ডনের কিংস কলেজের সামরিক শিক্ষা বিভাগের পিএইচডি ডিগ্রি প্রার্থী ছিলেন। এছাড়া তিনি হার্ভার্ডের কেনেডি স্কুল অব গভর্নমেন্ট থেকে লোক প্রশাসনে স্নাতকোত্তর।

তিনি ট্রায়াথলেট নামে পরিচিত অলিম্পিকের তিনটি খেলা সাঁতার, দৌড় ও সাইক্লিংয়ে বিশেষ পারদর্শী। এছাড়া নিজের দুই সন্তানকে তার মতোই প্রতিযোগী মনোভাবসম্পন্ন করে গড়ে তুলেছেন। তাদের সবাইকে খেলাধুলায় পারদর্শী করেছেন। চলতি বছর তার টুইটারের একটি টুইট থেকে জানা যায়, অ্যাসপেন ইনস্টিটিউট নামক চিন্তাবিদদের এক দলে যোগ দিয়েছেন তিনি।

ব্যাকতিগত জীবন 
স্বামী স্কট ও দু’সন্তানকে নিয়ে অবকাশ যাপনে গিয়েছিলেন। এ সময় তাকে দেখা গেছে স্বামী স্কটের হাতে হাত রেখে সুখী দাম্পত্য প্রদর্শনের চেষ্টা করছেন। তাছাড়া লোকচক্ষুর আড়ালেই ছিলেন তিনি। সেই পর্দার আড়াল থেকে তিনি বেরিয়ে এলেন। তবে তাদের সম্পর্কের বিষয়ে কোন মন্তব্য করলেন না।

তথ্যসূত্র

বহিঃসংযোগ 
 Paula Broadwell via Penguin Speakers Bureau
 Paula Broadwell  via Century High School Hall of Fame
 Paula Broadwell via Aspen Ideas Festival
 
 Broadwell and Vernon Loeb discussing All In at Politics and Prose bookstore, February 6, 2012

মার্কিন যুক্তরাষ্ট্রের সেনা কর্মকর্তা
১৯৭২-এ জন্ম
জীবিত ব্যক্তি
ইংল্যান্ডে মার্কিন প্রবাসী
কিংস কলেজ লন্ডনের প্রাক্তন শিক্ষার্থী
২১শ শতাব্দীর মার্কিন লেখিকা
ফিফা ১৩

ফিফা ১৩ ইলেকট্রনিক আর্টসের ফিফা সিরিজের একটি ফুটবল গেমস। গেমসটি প্রস্তুত করেছে ইএ কানাডা এবং বিশ্বব্যাপী ইএ স্পোর্টস লেবেলের অধীনে বাজারে ছাড়া হয়েছে। ২০১২ সালের সেপ্টেম্বর মাসে ইউরোপ ও অস্ট্রেলিয়া অঞ্চলে এবং ২০১২ সালের অক্টোবরে উত্তর আমেরিকায় জনপ্রিয় সকল গেম কনসোলের জন্য এটি প্রকাশ করা হয়। এর মধ্যে প্লেস্টেশন ৩ ও এক্সবক্স ৩৬০ সংস্করণে উন্নততর গেম ইঞ্জিন ব্যবহার করা হয়েছে। ফলে এই সংস্করণের গ্রাফিক্সের মান অনেক উন্নত এবং এতে অনেক ধারাভাষ্যকার যুক্ত করা হয়েছে। ইএ এই সংস্করণের নাম দিয়েছে পরবর্তী-প্রজন্ম। কম্পিউটারসহ অন্যান্য সংস্করণে পুরানো গেম ইঞ্জিন ব্যবহৃত হয়েছে। নিনটেন্ডো ডিএস সংস্করণে জায়গা সঙ্কটের কারণে অপেক্ষাকৃত কম দল, স্টেডিয়াম, মোড ও পোশাক দেয়া হয়েছে।

পরবর্তী প্রজন্মের গেম ইঞ্জিনে ধারাভাষ্য দিয়েছেন স্কাই স্পোর্টসের ক্লাইভ টাইল্ডেসলি এবং অ্যান্ডি টাউন্সেন্দ। তবে বর্তমান প্রজন্মের গেম কনসোলে মার্টিন টেইলর এবং এলেন স্মিথ সঙ্গ দিয়েছেন।

বৈশিষ্ট্যসমূহ 

ফিফা ১৩ এক্সবক্স ৩৬০ এর জন্য কিনেক্ট এবং প্লে স্টেশন ৩ এর জন্য প্লেস্টেশনমুভ সমর্থন করে। এছাড়া এর উইই ইউ সংস্করণে কিছু নতুন স্পর্শ-ভিত্তিক বৈশিষ্ট্য যুক্ত হয়েছে।

লীগসমূহ 

এই গেমটিতে ফিফা ১২-এর সব লীগ রয়েছে। এর সাথে যোগ হয়েছে সৌদি প্রফেশনাল লীগ। যা ফিফা সিরিজের ইতিহাসে প্রথম।

গাঢ় হরফে লেখা লীগগুলো ফিফার এই সংস্করণে নতুন।

  / 
 এ-লীগ
 
 অস্ট্রিয়ান বুন্দেসলীগা
 
 প্রো লীগ
 
 লিগা দো ব্রাজিল (ক্যাম্পিয়োনাতো ব্রাজিলেইরো সিরি এ-এর লাইসেন্সবিহীন সংস্করণ)
 
 সুপারলিগা
  / 
 প্রিমিয়ার লীগ
 দ্য চ্যাম্পিয়নশিপ
 লীগ ওয়ান
 লীগ টু
  / 
 লীগ ১
 লীগ ২
 
 ১. বুন্দেসলীগ
 ২. বুন্দেসলীগা
 
 সিরি এ
 সিরি বি (লাইসেন্সবিহীন দল এবং ব্যাজ সহ)
 
 কে-লীগ
 
 লীগা এমএক্স

 
 এরেদিভিজি
 
 টিপেলিগেন
 
 পোলস্কা লীগা (একস্ট্রাকলাসা-এর লাইসেন্সবিহীন সংস্করণ)
 
 প্রিমেরা লীগ (৩টি দল লাইসেন্সবিহীন: গিল ভিসেন্তে এফ.সি. এবং মরিরেন্সে এফ.সি. (নকল নাম এবং ব্যাজ) এবং এস্তোরিল প্রাইয়া (নকল ব্যাজ))
  / 
 এয়ারট্রিসিটি লীগ
 
 প্রিমিয়ার লীগ
 
 প্রফেশনাল লীগ
 
 প্রিমিয়ার লীগ 
 
 প্রিমেরা দিভিশন
 সেগুন্দা দিভিশন
 
 আল্সভেনস্কান
 
 সুপার লীগ
  / 
 মেজর লিগ সকার

বিশ্বের অন্যান্য 

  এইকে এথেন্স
  বোকা জুনিয়র্স
  গালাতাসারে এসকে
  কাইজের চিফস্‌
  এমএলএস অল-স্টারস
  অলিম্পিয়াকোস সিএফপি
  অরলান্দো পাইরেটস্‌
  প্যানাথিনাইকোস
  পিএওকে
  রেসিং ক্লাব
  রেঞ্জার্স
  রিভার প্লেট
 ক্ল্যাসিক XI
 এডিডাস অল স্টার টিম
 ওয়ার্ল্ড XI

জাতীয় দলসমূহ 

ফিফা ১৩ গেমটিতে ৪৬টি জাতীয় দল রয়েছে। এদের মধ্যে চেক রিপাবলিক এবং প্যারাগুয়েকে পুনরায় ফিরিয়ে আনা হয়েছে। ভারত, ভেনিজুয়েলা এবং বলিভিয়া ফিরেছে ১১ বছর পর। লাইসেন্স চুক্তি না হওয়ার কারণে ক্রোয়েশিয়াকে সরিয়ে ফেলা হয়েছে।

গাঢ় হরফে লেখা দলগুলো ফিফার এই সংস্করণে নতুন।

তথ্যসূত্র

বহিঃসংযোগ 
 Official site

ফুটবল ভিডিও গেম
ইলেক্ট্রনিক আর্টস গেম
ইএ স্পোর্টস গেম
ফিফা (ভিডিও গেম ধারাবাহিক)
উইন্ডোজ গেম
প্লেস্টেশন ২ গেম
প্লেস্টেশন ৩ গেম
প্লেস্টেশন ৪ গেম
প্লেস্টেশন ভিটা গেম
প্লেস্টেশন পোর্টেবল গেম
আইওএস গেম
এনড্রয়েড গেম
এক্সবক্স ৩৬০ গেম
লা লিগার অনুমতিপ্রাপ্ত ভিডিও গেম
২০১২-এর ভিডিও গেম
প্লেস্টেশন ৩-এর ভিডিও গেম
ফিফা ১২

ফিফা ১২ ইলেকট্রনিক আর্টসের ফিফা সিরিজের একটি ফুটবল গেমস। গেমসটি প্রস্তুত করেছে ইএ কানাডা এবং বিশ্বব্যাপী ইএ স্পোর্টস লেবেলের অধীনে বাজারে ছাড়া হয়েছে। ২০১১ সালের সেপ্টেম্বর মাসে ইউরোপ ও অস্ট্রেলিয়া অঞ্চলে এবং ২০১১ সালের সেপ্টেম্বর উত্তর আমেরিকায় জনপ্রিয় সকল গেম কনসোলের জন্য এটি প্রকাশ করা হয়। এর মধ্যে প্লেস্টেশন ৩ ও এক্সবক্স ৩৬০ সংস্করণে উন্নততর গেম ইঞ্জিন ব্যবহার করা হয়েছে। ফলে এই সংস্করণের গ্রাফিক্সের মান অনেক উন্নত এবং এতে অনেক ধারাভাষ্যকার যুক্ত করা হয়েছে। ইএ এই সংস্করণের নাম দিয়েছে পরবর্তী-প্রজন্ম। কম্পিউটারসহ অন্যান্য সংস্করণে পুরানো গেম ইঞ্জিন ব্যবহৃত হয়েছে। নিনটেন্ডো ডিএস সংস্করণে জায়গা সঙ্কটের কারণে অপেক্ষাকৃত কম দল, স্টেডিয়াম, মোড ও পোশাক দেয়া হয়েছে।

পরবর্তী প্রজন্মের গেম ইঞ্জিনে ধারাভাষ্য দিয়েছেন স্কাই স্পোর্টসের ক্লাইভ টাইল্ডেসলি এবং অ্যান্ডি টাউন্সেন্দ। তবে বর্তমান প্রজন্মের গেম কনসোলে মার্টিন টেইলর এবং এলেন স্মিথ সঙ্গ দিয়েছেন।

লিগ 
এই খেলায় ফিফা ১১ এর সব লিগের রয়েছে শুধু মাত্র গ্যাম্বরিয়ান লিগ ও তুর্কি লিগ ছাড়া।

  / 
 এ লিগ পুরুষ
 
 Austrian Bundesliga
 
 Pro League
 
 Liga do Brasil (কাম্পেওনাতো ব্রাসিলেরো সেরিএ আ অনুমতিহীন সংস্করণ)
 
 Danish Superliga
  / 
 প্রিমিয়ার লীগ
 দ্য চ্যাম্পিয়নশিপ
 লীগ ওয়ান
 লীগ টু
  / 
 Ligue 1
 Ligue 2
 
 1. Bundesliga
 2. Bundesliga
 
 সিরি এ
 সিরি বি
 
 কে-লিগ

 
 লিগা এমএক্স
 
 Eredivisie
 
 Tippeligaen
 
 পোলস্কা লিগা (টি-মোবাইল এক্সত্রাক্লাসার অনুমতিহীন সংস্করণ)
 
 Primeira Liga
  / 
 Airtricity League
 
 রাশিয়ান প্রিমিয়ার লিগ
 
 স্কটিশ প্রিমিয়ার লিগ
 
 লা লিগা
 Liga Adelante
 
 Allsvenskan
 
 Raiffeisen Super League
  / 
 মেজর লিগ সকার

রেস্ট অব ওয়ার্ল্ড 
 AEK Athens ()
 Boca Juniors ()
 Galatasaray ()
 Kaizer Chiefs ()
 Olympiacos ()
 Orlando Pirates ()
 Panathinaikos ()
 P.A.O.K. ()
 Racing Club de Avellaneda ()
 River Plate ()
 ক্লাসিক একাদশ (পূরানো খলোয়ার নিয়ে গঠিত দল)
 বিশ্ব একাদশ

জাতীয় দল 
এই খেলায় ৪২টি জাতীয় দল আছে. ক্রেজ রিপাবলিক, ভারত, বলিভিয়া এবং ভেনেজুএলা ফিরেছে ১১ বছর পর। 

 
 
 
 
 
 
 
  (নতুন)
  (নতুন)
  (নতুন)
 
 
 
  (নতুন)

 
 
 
 
 
 
 
  কোরিয়া প্রজাতন্ত্র
 
 
 
 
 
  (নতুন)

তথ্যসূত্র

বহিঃসংযোগ 
 

২০১১-এর ভিডিও গেম
ফুটবল ভিডিও গেম
ইলেক্ট্রনিক আর্টসের গেম
ইএ স্পোর্টসের গেম
এনড্রয়েড গেম
ফিফা (ভিডিও গেম ধারাবাহিক)
প্লেস্টেশন ২ গেম
প্লেস্টেশন ৩-এর গেম
প্লেস্টেশন পোর্টেবল গেম
আইওএস গেম
এক্সবক্স ৩৬০-এর গেম
উইন্ডোজ গেম
নিন্টেন্ডো ৩ডিএস
উইন্ডোস গেম
কানাডায় ভিডিও গেম উন্নত
অ্যাসোসিয়েশন ফুটবল ভিডিও গেম
লা লিগার অনুমতিপ্রাপ্ত ভিডিও গেম
প্লেস্টেশন ৩-এর ভিডিও গেম
মোহনা টিভি

মোহনা টিভি বাংলাদেশ থেকে সম্প্রচারিত উপগ্রহ-ভিত্তিক বাংলা ভাষার স্যাটেলাইট টেলিভিশন চ্যানেল। এর স্টুডিও ঢাকার মিরপুরে অবস্থিত।

ইতিহাস 

১১ ই নভেম্বর ২০১০ সালে মোহনা টিভি চালু করা হয়। মোহনা টিভি সর্বশেষ প্রযুক্তি ব্যবহার করে বাংলা সংস্কৃতি ও ভাষা প্রচার সংকল্প নিয়ে যাত্রা শুরু করে। বাংলাদেশের তথ্য ও সংস্কৃতি বিষয়ক মন্ত্রীর আবুল কালাম আজাদ প্রধান অতিথি হিসাবে উদ্বোধনী অনুষ্ঠানের উদ্বোধন করেন এবং মোহনা টেলিভিশনের সম্প্রচারের বোতাম টিপে চালু করেন।

অনুষ্ঠান 
মোহনা টিভি বাঙালি জীবন রীতি, সংস্কৃতি ও ভাষার প্রচারের সংকল্প নিয়ে যাত্রা শুরু করেছিল।

এই চ্যানেলটিতে মূলত বাংলা নাটক, চলচ্চিত্র, সরাসরি অনুষ্ঠান, আলোচনার অনুষ্ঠান, গান, ইসলামি অনুষ্ঠান এবং সংবাদগুলি প্রদর্শন করে। এছাড়া সকাল ১০.৩০, ১২.৩০, দুপুর ২.৩০, ৪.৩০, সন্ধ্যা ৭ টা, ১০.৩০ এবং ১২.৩০ এ খবর প্রচার করে।

 আলোর মোহনা
 মোহনার সকাল
 জনতার আদালতে জনপ্রতিনিধি
 সুরের মোহনা
 দৃষ্টিকোণ (সরাসরি)
 আলোকিত জীবন

সম্প্রচার
মোহনা টেলিভিশনের নিজস্ব স্যাটেলাইট স্টেশন রয়েছে। টেলস্টার ১০ উপগ্রহে ডিজিটাল সিগন্যাল সম্প্রচার করতে ভূ স্টেশন ব্যবহার করা হয়। এই স্যাটেলাইটটির সমগ্র এশিয়া, মধ্য প্রাচ্য, আফ্রিকা এবং ইউরোপ জুড়ে বিশাল কভারেজ রয়েছে।

চিত্র

আরও দেখুন 
 বাংলাদেশ টেলিভিশন
 এটিএন বাংলা
 বাংলাদেশের টেলিভিশন কেন্দ্রের তালিকা

তথ্যসূত্র

বহিঃসংযোগ 
 অফিসিয়াল সাইট
 

বাংলাদেশের টেলিভিশন চ্যানেল
২০১০-এ প্রতিষ্ঠিত টেলিভিশন চ্যানেল ও স্টেশন
ঢাকার গণমাধ্যম
২০১০-এ বাংলাদেশে প্রতিষ্ঠিত
মোহাম্মদ আলতাফ হোসেন খান

মো. আলতাফ হোসেন খান (জন্ম: অজানা - মৃত্যু: ১৯৮০) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
মো. আলতাফ হোসেন খানের পৈতৃক বাড়ি ঝালকাঠি জেলার নলছিটি উপজেলার বোয়ালিয়া গ্রামে। তার বাবার নাম সুলতান খান এবং মায়ের নাম ফাতেমা বেগম। তার স্ত্রীর নাম সরবানু বেগম। তাদের এক ছেলে ও এক মেয়ে।

কর্মজীবন 
মো. আলতাফ হোসেন চাকরি করতেন পাকিস্তান সেনাবাহিনীতে। ১৯৭১ সালে কর্মরত ছিলেন তৃতীয় ইস্ট বেঙ্গল রেজিমেন্টের আলফা (এ) কোম্পানিতে। রেজিমেন্টর অবস্থান ছিল সৈয়দপুর সেনানিবাসে। মার্চ মাসে সম্ভাব্য ভারতীয় আগ্রাসনের কথা বলে তাদের সেনানিবাসের বাইরে মোতায়েন করা হয়। তিনি দিনাজপুর জেলার পার্বতীপুরে মোতায়েন ছিলেন। তাদের কোম্পানির অধিনায়ক ছিলেন অবাঙালি। মুক্তিযুদ্ধ শুরু হলে তিনি তার কোম্পানির সিনিয়র জেসিওর নেতৃত্বে ঝাঁপিয়ে পড়েন যুদ্ধে। পার্বতীপুরসহ বিভিন্ন স্থানে পাকিস্তান সেনাবাহিনীর বিরুদ্ধে মুখোমুখি যুদ্ধ করেন। পার্বতীপুরে পাকিস্তান সেনাবাহিনীকে তারা প্রথমে অ্যাম্বুশ করেন। এরপর কয়েক ঘণ্টা সম্মুখযুদ্ধ হয়। তাদের আক্রমণে পাকিস্তান সেনাবাহিনীর ব্যাপক ক্ষয়ক্ষতি হয়। প্রতিরোধযুদ্ধ শেষে ভারতে যান।

মুক্তিযুদ্ধে ভূমিকা 
১৯৭১ সালের আগস্ট মাসের মাঝামাঝি। কুড়িগ্রাম জেলার অন্তর্গত ব্রহ্মপুত্র নদের পশ্চিম তীরে চিলমারী। চিলমারীর অপর প্রান্তে রৌমারী। ১৯৭১ সালে রৌমারী ছিল মুক্ত এলাকা। রৌমারী থেকে মুক্তিযোদ্ধারা চিলমারী হয়ে বাংলাদেশের উত্তরাঞ্চলের বিভিন্ন স্থানে চলাচল করত। ভৌগোলিক অবস্থানগত কারণে চিলমারীর গুরুত্ব ছিল অপরিসীম। এ এলাকায় সার্বক্ষণিক নজর রাখার জন্য পাকিস্তান সেনাবাহিনী তখন চিলমারীতে শক্ত এক প্রতিরক্ষা তৈরি করে। রাতের অন্ধকারে মো. আলতাফ হোসেন খানসহ মুক্তিযোদ্ধারা নিঃশব্দে বিভিন্ন স্থানে অবস্থান নেন। তাদের অবস্থানের অদূরে ছিল পাকিস্তান সেনাবাহিনীর প্রতিরক্ষা। তারা কয়েকটি দল ও উপদলে বিভক্ত ছিলেন। একটি উপদলের নেতৃত্বে ছিলেন তিনি। নির্ধারিত সময়ে মো. আলতাফ হোসেন খান নিজ দলের সহযোদ্ধাদের নিয়ে ঝাঁপিয়ে পড়েন পাকিস্তান সেনাবাহিনীর ওপর। একযোগে গর্জে ওঠে তাদের সবার অস্ত্র। পাকিস্তানিদের দিক থেকেও একই সময়ে পাল্টা গোলাগুলি শুরু হয়। তুমুল যুদ্ধ শুরু হয়ে যায়। মুহূর্তে ঘটে প্রলয় কাণ্ড। গোলাগুলি আর আগুনের শিখায় চারদিক আকাশ রক্তিম হয়ে পড়ে। শেষ রাত থেকে সারা দিন যুদ্ধ হয়। পরদিনও। কয়েক দিন একটানা যুদ্ধ অব্যাহত থাকে। কয়েক দিন ধরে চলা এ যুদ্ধে পাকিস্তানিদের ব্যাপক ক্ষয়ক্ষতি হয়। তারা পর্যুদস্ত হয়ে পড়ে। প্রায় ১০০ জন পাকিস্তানি সেনা, ইপিসিএএফ এবং তাদের স্থানীয় সহযোগী বাঙালি-অবাঙালি পুলিশ ও রাজাকার নিহত হয়।
এ যুদ্ধে মো. আলতাফ হোসেন খান দলনেতা হিসেবে যথেষ্ট সাহস ও বীরত্ব প্রদর্শন করেন। তার দুঃসাহসিকতায় সহযোদ্ধারা অনুপ্রাণিত হন। তারাও পাকিস্তানিদের ব্যাপক ক্ষয়ক্ষতি করতে সক্ষম হন। তাদের দুঃসাহসিক আক্রমণে পাকিস্তানিদের প্রতিরক্ষা ভেঙে পড়ে। তাদের অস্ত্রের গুলিতে বেশ কয়েকজন পাকিস্তানি সেনা, ইপিসিএএফ ও রাজাকার নিহত হয়। প্রতিরক্ষায় নিয়োজিত ছিল ৩২ বালুচ রেজিমেন্ট, ইপিসিএএফ, রাজাকার ও পুলিশ। সব মিলে এক ব্যাটালিয়ন শক্তি। তাদের মূল অবস্থানগুলো ছিল হাইস্কুল, রেলস্টেশন ও ওয়াপদা অফিসে।

পুরস্কার ও সম্মাননা 
 বীর প্রতীক

তথ্যসূত্র

পাদটীকা 

 

বীর প্রতীক
১৯৮০-এ মৃত্যু
বাংলাদেশের স্বাধীনতা যুদ্ধে জড়িত ব্যক্তি
মাহবুব-উল-আলম (বীর প্রতীক)

একই নামের অন্যান্য ব্যক্তিবর্গের জন্য দেখুন মাহবুব উল আলম।

 মাহবুব-উল-হক (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
মাহবুব-উল-আলমের পৈতৃক বাড়ি ব্রাহ্মণবাড়িয়া জেলার নবীনগর উপজেলার আহমেদপুর গ্রামে। তার বাবার নাম আবু মুসা মো. মসিহা এবং মায়ের নাম রোকেয়া মসিহা। তার স্ত্রীর নাম বেগম ছালমা মাহবুব। তাদের দুই ছেলে।

কর্মজীবন 
মাহবুব-উল-আলম ১৯৭১ সালে পাকিস্তানের (তখন পশ্চিম পাকিস্তান) কাকুলে নবীন সেনা কর্মকর্তা (ক্যাডেট) হিসেবে প্রশিক্ষণরত ছিলেন। মুক্তিযুদ্ধ শুরু হলে তিনি সেখান থেকে পালিয়ে যুদ্ধে যোগ দেওয়ার পথ খুঁজতে থাকেন। অবশেষে মে মাসের শেষে আরও ১২ জন বাঙালি ক্যাডেটের সঙ্গে পালাতে সক্ষম হন। দীর্ঘ পথ পাড়ি দিয়ে ২ জুন ভারতে পৌঁছেন। কয়েক দিন আগরতলায় অবস্থান করার পর তাকে মুক্তিবাহিনীর প্রথম ওয়ার কোর্সে অন্তর্ভুক্ত করা হয়। প্রশিক্ষণ শেষে নিয়মিত মুক্তিবাহিনীর জেড ফোর্সের অষ্টম ইস্ট বেঙ্গল রেজিমেন্টের অধীনে যুদ্ধ করেন।

মুক্তিযুদ্ধে ভূমিকা 
মুক্তিযুদ্ধকালে অক্টোবরের মাঝামাঝি মাহবুব-উল-আলমসহ এক দল মুক্তিযোদ্ধা সমবেত হন ভারতের কৈলাশ শহরে। চারটি দল ও কয়েকটি উপদলে বিভক্ত। তিনি ছিলেন একটি উপদলের নেতৃত্বে। তাদের সার্বিক নেতৃত্বে ছিলেন এ জে এম আমিনুল হক (বীর উত্তম)। মুক্তিযোদ্ধাদের প্রাথমিক লক্ষ্য ছিল ভারত-বাংলাদেশ সীমান্তসংলগ্ন পাকিস্তান সেনাবাহিনীর ঘাঁটিতে ঝটিকা আক্রমণ পরিচালনা করা। সীমান্ত থেকে পাকিস্তানিদের উচ্ছেদ করে তারা ক্রমশ সিলেটের দিকে অগ্রসর হবেন। এ লক্ষ্যে মুক্তিযোদ্ধারা তখন থেকেই অভিযান শুরু করেন। অষ্টম ইস্ট বেঙ্গলের মুক্তিযোদ্ধারা এ সময় একযোগে বিভিন্ন স্থানে আক্রমণ চালান। মাহবুব-উল-আলম তার উপদলের সহযোদ্ধাদের নিয়ে মৌলভীবাজার জেলার কুলাউড়া উপজেলার দক্ষিণ-পূর্ব প্রান্তে ফুলতলা-সাগরনাল চা-বাগানে আক্রমণ করেন। এখানে ছিল পাকিস্তান সেনাবাহিনীর শক্ত ঘাঁটি। মাহবুব-উল-আলম নির্দিষ্ট দিন সহযোদ্ধাদের নিয়ে সীমান্ত অতিক্রম করে বাংলাদেশ ভূখণ্ডে প্রবেশ করেন। চা-বাগানের মনোমুগ্ধকর দৃশ্য অবলোকন ও দীর্ঘ পথ পাড়ি দিয়ে একসময় পৌঁছে যান নির্দিষ্ট স্থানে। শেষ রাতে তারা আক্রমণ চালান। পরদিন বেলা ১১টা পর্যন্ত যুদ্ধ চলে। পাকিস্তানিদের ব্যাপক ক্ষয়ক্ষতি হয়। এরপর মাহবুব-উল-আলম সহযোদ্ধাদের নিয়ে আরও কয়েক স্থানে যুদ্ধ করেন। ১ ডিসেম্বর তিনি সহযোদ্ধাদের নিয়ে মূল দলের সঙ্গে মৌলভীবাজার জেলার শ্রীমঙ্গল উপজেলার অন্তর্গত আলীনগর চা-বাগানে আক্রমণ চালান। পাকিস্তানি সেনারাও পাল্টা আক্রমণ করে। দুই পক্ষের মধ্যে কয়েক ঘণ্টা তুমুল যুদ্ধ হয়। এরপর পাকিস্তানিরা পিছু হটে ভানুগাছে আশ্রয় নেয়। মাহবুব-উল-আলমসহ মুক্তিযোদ্ধারা পাকিস্তানি সেনাদের অনুসরণ করে উপস্থিত হন ভানুগাছে। এখানে আগে থেকেই ছিল পাকিস্তান সেনাবাহিনীর শক্ত প্রতিরক্ষা। স্থানটি ভৌগোলিক ও সামরিক দিক থেকে বেশ গুরুত্বপূর্ণ ছিল। সিলেট দখলের জন্য ভানুগাছ থেকে পাকিস্তান সেনাবাহিনীকে উচ্ছেদ করা ছিল অত্যন্ত জরুরি। ৬ ডিসেম্বর সকালে মুক্তিযোদ্ধারা একযোগে ভানুগাছে আক্রমণ করেন। সারা দিন ধরে এখানে যুদ্ধ হয়। পাকিস্তানি সেনারা মরিয়া হয়ে তাদের প্রতিরোধের চেষ্টা করে। মাহবুব-উল-আলম ও তার সহযোদ্ধারা এতে বিচলিত হননি। তিনি ও তার সহযোদ্ধারা সাহসিকতার সঙ্গে যুদ্ধ করেন। তাদের বীরত্বে পাকিস্তানিদের যথেষ্ট ক্ষতি হয়। বিপর্যস্ত পাকিস্তানিরা পরদিন সেখান থেকে পালিয়ে যায়।

পুরস্কার ও সম্মাননা 
 বীর প্রতীক

তথ্যসূত্র

পাদটীকা 

 

বীর প্রতীক
জীবিত ব্যক্তি
বাংলাদেশের স্বাধীনতা যুদ্ধে জড়িত ব্যক্তি
মাহবুব উল আলম

মাহবুব উল আলম  নামটি নিম্নের ব্যক্তিবর্গকে নির্দেশ করতে পারেঃ 
 মাহবুব-উল-আলম (বীর প্রতীক) -বীর প্রতীক খেতাব প্রাপ্ত মুক্তিযোদ্ধা।
মাহবুব-উল আলম -বাংলাদেশী লেখক, কথা সাহিত্যিক এবং ইতিহাসবিদ।

আরও দেখুন 
মাহবুবুল আলম -দ্ব্যর্থতা নিরসন পাতা
মাহবুব উল আলম চৌধুরী -বাংলাদেশের কবি।
গ্রি কাপ

গ্রি কাপ (, ) বলতে কানাডিয়ান ফুটবল লীগের চ্যাম্পিয়ন নির্ধারনি ম্যাচ ও বিজয়ী দলকে দেয়া ট্রফিটিকে বোঝায়। এই ম্যাচটি কানাডিয়ান ফুটবল লীগের পূর্বাঞ্চল আর পশ্চিমাঞ্চলের বিজয়ী দলের মধ্যে অনুষ্ঠিত হয়। এটি কানাডিয়ান টেলিভিশনে প্রচারিত অনুষ্ঠানগুলোর মধ্যে সর্বাধিক দর্শক আকর্ষণকারী একটি ইভেন্ট। দ্যা টরেন্টো আরগোনাটস্‌ এই প্রতিযোগীতায় সর্বাধিক বিজয়ী দল এবং তারাই বর্তমান চ্যাম্পিয়ন। ২০১২ সালে টরেন্টোতে এর শততম আসরটি অনুষ্ঠিত হয়।

ইতিহাস

তথ্যসূত্র 

কানাডিয়ান ফুটবল পুরস্কার
ফুটবল শিরোপা ও পুরস্কার
গ্রি কাপ
১৯০৯-এ প্রতিষ্ঠিত পুরস্কার
মাছরাঙা টিভি

মাছরাঙা টিভি বাংলাদেশের একটি বেসরকারি টেলিভিশন সম্প্রচার কেন্দ্র। ২০১০ সালে এটি বাংলাদেশ সরকারের কাছ থেকে সম্প্রচারের অনুমতি লাভ করে। ২০১১ সালের ৩০ জুলাই থেকে এটি পূর্ণাঙ্গ সম্প্রচার কার্যক্রম শুরু করে।

অনুষ্ঠানসমূহ

ডাবিংকৃত অনুষ্ঠান
শিশুদের জন্য চ্যানেলটি মোটু পাতলু , শিবা (কার্টুন) , রুদ্রা: বুম চিক চিক বুম ও ভীর ‍দ্য রোবট বয় বাংলায় সম্প্রচার করছে। এছাড়াও চ্যানেলটি দিরিলিস আরতুগ্রুল , টিপু সুলতান , হারকিউলিস , দ্য অ্যাডভেঞ্চার অব সিনবাদ ইত্যাদি বাংলায় সম্প্রচার করে।

সরাসরি সম্প্রচার
মাছরাঙা টেলিভিশন উয়েফা ইউরো ২০১২ সহ আন্তর্জাতিক ক্রিকেট এবং ফুটবল ম্যাচ সম্প্রচার করে। তারা বাংলাদেশ দলের শ্রীলঙ্কা সফর (২০১৩), ব্রাজিল বনাম আর্জেন্টিনা এবং ব্রাজিল বনাম ইতালি (২০১৩), বাংলাদেশ বনাম শ্রীলঙ্কা সিরিজ (২০১৪), ২০১৪ ফিফা বিশ্বকাপ , ২০১৫ ক্রিকেট বিশ্বকাপ, ২০১৩ আইসিসি চ্যাম্পিয়ন্স ট্রফি , ২০১৪ আইসিসি বিশ্ব টুয়েন্টি২০, ২০১৬ আইসিসি বিশ্ব টুয়েন্টি২০, আইপিএল ২০১৬ এবং সর্বশেষ ২০১৮ ফিফা বিশ্বকাপ ও ২০১৯-২০ বাংলাদেশ প্রিমিয়ার লিগ সম্প্রচার করেছে।

তথ্যসূত্র

বহিঃসংযোগ 

স্কয়ার গ্রুপ
বাংলাদেশের টেলিভিশন চ্যানেল
২০১০-এ প্রতিষ্ঠিত টেলিভিশন চ্যানেল ও স্টেশন
২০১১-এ প্রতিষ্ঠিত টেলিভিশন চ্যানেল ও স্টেশন
২০১১-এ বাংলাদেশে প্রতিষ্ঠিত
ঢাকার গণমাধ্যম
সেকেন্দার বেগ

সেকেন্দার বেগ (, যার অর্থ "লর্ড আলেকজেন্ডার" বা "নেতা আলেকজেন্ডার"; ) নামেই পরিচিত জর্জ কাস্ক্রিয়োটি সেকেন্দার বেগ (৬ মে, ১৪০৫ - ১৭ জানুয়ারী, ১৪৬৮), ছিলেন ১৫-শতকের একজন আলবেনীয় সামন্ত রাজা। উসমানীয় সম্রাজ্যের বিরুদ্ধে প্রতিরোধ গড়ে তোলা অন্যতম প্রধান খ্রিস্টান ব্যক্তিত্ব হিসেবে তাকে বিবেচনা করা হয়। তিনি আলবেনীয়ার জাতীয় বীর হিসেবে পরিচিত।

তথ্যসূত্র

১৪০৫-এ জন্ম
১৪৬৮-এ মৃত্যু
আলবেনীয় রাজা
ইসলাম থেকে রোমান ক্যাথলিক ধর্মে ধর্মান্তরিত
উসমানীয় সাম্রাজ্যের গভর্নর
উসমানীয় সামরিক ব্যক্তি
শহীদ ডা. মিলন দিবস

প্রতিবছর ২৭ নভেম্বর বাংলাদেশে শহীদ ডা. মিলন দিবস পালিত হয়। ১৯৯০ খ্রিষ্টাব্দের ২৭শে নভেম্বর স্বৈরশাসন বিরোধী আন্দোলনের সময় তৎকালীন সরকারের সমর্থিত সন্ত্রাসীদের গুলিতে ডা: শামসুল আলম খান মিলন নিহত হন। এই শোকাবহ ঘটনার স্মরণে ১৯৯১ খ্রীস্টাব্দ থেকে প্রতি বছর শহীদ ডা. মিলন দিবস উদযাপিত হয়ে আসছে। ডা. মিলনের মধ্য দিয়ে তখনকার স্বৈরাচারবিরোধী আন্দোলনে নতুন গতি সঞ্চারিত হয়। এবং অল্প কয়েক সপ্তাহের মধ্যে এরশাদ সরকারের পতন ঘটে।

ডা. শামসুল আলম খান 
ডা. শামসুল আলম খান মিলনকে সচরাচর শহীদ ডা. মিলন হিসাবে অভিহিত করা হয়। তার মত্যুকে মহান আত্মত্যাগ হিসাবে গণ্য করা হয়। মৃত্যুকালে পেশায় চিকিৎসক শামসুল আলম খান মিলন ঢাকা মেডিকেল কলেজের শিক্ষক হিসাবে নিয়োজিত ছিলেন। এছাড়া তিনি ছিলেন বাংলাদেশ মেডিকেল এসোসিয়েশনের তৎকালীন যুগ্ম-মহাসচিব।

ডা. মিলনের জন্ম ১৯৫৭ খ্রিষ্টাব্দের ২১ আগস্ট ঢাকা হলি ফ্যামিলি হাসপাতালে। ১৯৭৩ খ্রিষ্টাব্দে তিনি সরকারী বিজ্ঞান কলেজ থেকে শিল্পকলা (ইন্ডাস্ট্রিয়াল আর্টস) বিভাগে ২য় স্থান অধিকার করে এসএসসি পাস করেন। ১৯৭৫ খ্রিষ্টাব্দে তিনি এইচএসসি পাশ করেন নটরডেম কলেজের ছাত্র হিসাবে। এর পর চিকিৎসক হওয়ার লক্ষ্য নিয়ে তিনি ঢাকা মেডিকেল কলেজে ভর্তি হন (ব্যাচ কে-৩৪)। ১৯৮৩ খ্রিষ্টাব্দে তিনি এমবিবিএস ডিগ্রী লাভ করেন ও ডাক্তারী পেশায় যোগ দেন।

উদযাপন 
বাংলাদেশ ডাক বিভাগ ডা. শামসুল আলম খান মিলনের স্মরণে একটি ২ টাকা মূল্যমানের ডাক টিকিট প্রকাশ করেছে। ১৯৯১ থেকে প্রতিবছর রাজনৈতিক ও চিকিৎসক সংগঠনসমূহ বিভিন্ন কর্মসূচীর মধ্য দিয়ে ডা. মিলন দিবস পালন করে। বিভিন্ন কর্মসূচীর মধ্যে থাকে শোকের প্রতীক কালো ব্যাজ ধারণ, ঢাকা মেডিক্যাল কলেজ চত্বরে ডা. মিলনের কবরে পুষ্পমাল্য অর্পণ, আলোচনা সভা ইত্যাদি।

স্মরণ 
 মিলনের স্মরণে ঢাকা বিশ্ববিদ্যালয় গ্রন্থাগারের দক্ষিণ-পূর্ব কোণে নির্মিত হয়েছে "নিঝুম" নামে স্মৃতিস্তম্ভ।
 তার স্মরণে ঢাকা মেডিকেল কলেজের ইন্টার্নি ডাক্তারদের হোস্টেলের নামকরণ করা হয় ‘শহীদ ডা. মিলন ইন্টার্নি হোস্টেল’ এবং ছাত্রীদের একটি হলের নাম রাখা হয় 'ডা. মিলন হল'।

চিত্রশালা

তথ্যসূত্র

বহিঃসংযোগ
 ডা. মিলন চিকিৎসক সমাজের গর্ব ইত্তেফাক, ২৭ নভেম্বর ২০১৭, পৃষ্ঠা ৯। 
 শহীত ডা. মিলন দিবস আজ কালের কণ্ঠ, ২৭ নভেম্ভর ২০১৬, পৃষ্ঠা ৩।

বাংলাদেশের দিবস
নব্বইয়ের স্বৈরাচার বিরোধী আন্দোলন
১৯৫৭-এ জন্ম
১৯৯০-এ মৃত্যু